તેનું ખાનદાન કન્ફ્યુસીયસ સંપ્રદાયનું હતું પરંતુ નાનપણથી તેને બૌદ્ધ સાઘુ થવાનું મન હતું.તેના મોટા ભાઈ ચેન સુ જોડે પાંચ વર્ષ ઝીન્ગરું બૌદ્ધ મઠમાં રહયો. ત્યાં મહાયાન પંથ અને બીજા બુદ્ધીસ્ટ ફટાઓ નો અભ્યાસ કર્યો. ઇ.સ. ૬૨૨માં સુઈ વંશના પતન પછી હ્યુએન સંગ અને તેનો ભાઈ પલાયન થઇ ટાંગ વંશની રાજધાની ચાંગનમાં જઈ વસ્યા અને ત્યાંથી ચાંગડુ ગયા, જ્યાં બે-ત્રણ વર્ષ બંને ભાઈઓએ કોંગસુઈ મઠમાં અભીધર્મ કોષનો અભ્યાસ કર્યો. ૬૨૨માં પૂર્ણપણે બૌદ્ધ સાધુ બની ગયો. બૌદ્ધ ધર્મને પૂર્ણપણે સમજવા ભારત જવાનું નક્કી કર્યું. ૬૨૮માં સંસ્કૃતનો અને બીજી ભાષાઓનો અભ્યાસ કર્યો. આ દરમિયાન બુદ્ધ ધર્મની યોગકારા શાખાનો પણ અભ્યાસ કર્યો.